
Päring 2015-2016 koostatud laste raviteekondade dokumentide kohta

Lugupeetud sotsiaalministeeriumi esindaja
 
Pöördun Teie poole Tallinna Lastehaigla nimel seoses Eesti vähikeskuse (ESTCCC) akrediteerimise ettevalmistustega.
Meie arstide sõnul koostati 2015–2016 Sotsiaalministeeriumi eestvedamisel kaks laste raviteekonda: diabeedi ja leukeemia raviteekond. Kahjuks ei ole Lastehaiglas sellest ajast alates säilinud ühtegi nende tööde käigus valminud dokumenti.
Palume Teil kontrollida, kas ministeeriumi dokumendihaldussüsteemis või mujal on säilinud materjale toonasest tegevusest, näiteks valminud raviteekondade dokumente, töörühmade materjale, protokolle või muid seotud dokumente. Kui selliseid materjale leidub, oleksime tänulikud, kui saaksite need meile edastada või anda teada, kust me neid saaksime küsida.
Need materjalid oleksid meile akrediteerimise teekonnal väga väärtuslikuks sisendiks.

